El Decret 421/2006, de 28 de novembre, de creació, denominació i determinació de l'àmbit de competències dels departaments de l'Administració de la Generalitat de Catalunya atribueix al Departament d'Acció Social i Ciutadania les competències en matèria de polítiques de joventut.
Així mateix, el Decret 572/2006, de 19 de desembre, de reestructuració parcial del Departament d'Acció Social i Ciutadania, preveu com a òrgan d'aquest la Secretaria de Joventut amb les funcions, entre d'altres, d'impulsar i fer el seguiment del Pla nacional de joventut.
Aquestes subvencions s'emmarquen dins l'execució del conveni de col·laboració signat en data 28 de juliol de 2005, entre, el Departament de la Presidència, aleshores competent en matèria de joventut, i l'Agència Catalana de Cooperació al Desenvolupament, amb l'objectiu d'impulsar un programa de concessió de subvencions per a projectes que realitzin les entitats juvenils en l'àmbit de la cooperació al desenvolupament i la solidaritat internacional.
En concret, la clàusula segona del conveni disposa que la Secretaria de Joventut convocarà les subvencions, n'aprovarà les bases, i realitzarà les tasques de gestió que siguin necessàries.
La necessitat d'agilitzar i millorar l'eficàcia i la seguretat jurídica en la tramitació del procediment de concessió d'aquestes subvencions que convoca la Secretaria de Joventut, així com la necessitat de donar una resposta adequada a tota una sèrie de casuístiques que, a la pràctica, han anat sorgint i que requereixen d'una solució normativa, fan necessari una modificació de les bases reguladores d'aquestes subvencions fins ara existents.
Atès que en data 13 de febrer de 2009 es va signar l'Addenda al Conveni de col·laboració, de 28 de juliol de 2005, subscrit entre el Departament de la Presidència i l'Agència Catalana de Cooperació al Desenvolupament amb l'objectiu de col·laborar en el procés de concessió de subvencions a entitats juvenils que duguessin a terme projectes de cooperació al desenvolupament i solidaritat internacional;
D'acord amb el Pla Director de Cooperació al Desenvolupament vigent;
D'acord amb el que preveu el capítol IX del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, amb el que preveuen els preceptes bàsics de la Llei estatal 38/2003, de 17 de novembre, general de subvencions, el seu reglament, aprovat mitjançant el Reial decret 887/2006, de 21 de juliol, i la Llei 15/2008, de 23 de desembre, de pressupostos de la Generalitat de Catalunya per al 2009, i en ús de les atribucions que em confereix la normativa vigent,
Aprovació de les bases i obertura de convocatòria pública
1.1 Aprovar les bases reguladores per a la concessió de subvencions a projectes que realitzen les entitats juvenils en l'àmbit de la cooperació al desenvolupament i la solidaritat internacional, les quals consten en annex d'aquesta Ordre.
1.2 Obrir convocatòria pública de concessió de subvencions per a projectes que realitzen les entitats juvenils en l'àmbit de la cooperació al desenvolupament i la solidaritat internacional, dins l'exercici 2009.
Pel que fa a aquesta convocatòria, l'Agència Catalana de Cooperació al Desenvolupament durà a terme les actuacions que preveuen les bases reguladores de les subvencions.
Pla Director de Cooperació al Desenvolupament 2007-2010: prioritats sectorials
2.1 Els projectes subvencionats hauran de treballar amb les prioritats sectorials que preveu el Pla Director de Cooperació al Desenvolupament 2007-2010 que són: promoure el respecte integral i consolidació dels drets humans, la governança i l'enfortiment del teixit social, l'equitat entre els homes i les dones mitjançant l'aplicació de la perspectiva de gènere, i la sostenibilitat en el desenvolupament social, econòmic i ambiental.
2.2 Seguint el que estableix el Pla Director de Cooperació al Desenvolupament 2007-2010 pel que fa a les prioritats geogràfiques, la present convocatòria valorarà els projectes presentats segons la divisió entre països prioritaris i països preferents.
Amèrica Central: Guatemala, Nicaragua i El Salvador.
Amèrica del Sud: Bolívia, Colòmbia i Equador.
Mediterrània: Marroc, Palestina i Sàhara Occidental.
Amèrica del Sud: Brasil* i Perú.
Àfrica subsahariana: Gàmbia, Camerun, Etiòpia.
Mediterrània: Algèria**, Líban***.
*Considerant l'extensió del Brasil i les importants desigualtats en la distribució de la riquesa al país, es prioritzaran geogràficament els Estats del país amb percentatges més alts de pobresa i nivells de desenvolupament humà més baixos.
**A Algèria es prioritzarà sectorialment el treball en drets humans, governança democràtica, enfortiment del teixit social, construcció de pau i apoderament de les dones.
***Al Líban es prioritzarà el treball en els sectors que contribueixin a la millora de la situació de les persones desplaçades internes i de les persones refugiades palestines.
3.1 Per atendre les sol·licituds de subvencions a projectes de cooperació internacional al desenvolupament i solidaritat internacional, la quantitat inicial disponible és de 150.000,00 euros a càrrec de les partides 482000100/3210 i 481000100/3210 del Centre Gestor BE09 dels pressupostos de la Generalitat de Catalunya per a l'any 2009, ampliable fins a la quantia de 300.000,00 euros en el moment en què els 150.000,00 euros que provenen de l'Agència Catalana de Cooperació al Desenvolupament estiguin comptabilitzats a les mateixes partides del pressupost de la Secretaria de Joventut del Departament d'Acció Social i Ciutadania.
3.2 El crèdit inicial disponible indicat a l'apartat anterior es pot modificar amb subjecció a la normativa vigent.
El termini de presentació de sol·licituds d'aquestes subvencions és d'un mes a comptar des de l'endemà de la data de la publicació d'aquesta Ordre al Diari Oficial de la Generalitat de Catalunya.
Procediment, avaluació i resolució
5.1 La tramitació dels expedients correspon a la Secretaria de Joventut i la resolució a la persona titular d'aquesta Secretaria.
5.2 El termini màxim per emetre i resoldre la resolució és de quatre mesos a comptar des de l'endemà de la data de publicació de la convocatòria.
5.3 Transcorregut el termini fixat sense que s'hagi notificat resolució expressa, s'entendrà desestimada la sol·licitud de conformitat amb l'article 94.1, regla tercera, del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, en relació amb l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació.
Les resolucions finals dels procediments d'aquesta convocatòria es notifiquen fent-les públiques al tauler d'anuncis de la Secretaria de Joventut, a les oficines de la Secretaria de Joventut al territori, als lloc web de la Secretaria de Joventut i del Departament d'Acció Social i Ciutadania, així com al tauler d'anuncis i a la web de l'Agència Catalana de Cooperació al Desenvolupament.
Paral·lelament, es comunicarà a les persones interessades per correu certificat, amb justificant de recepció si la subvenció els ha estat atorgada o no.
Als efectes de publicitat complementària es publicaran en el DOGC les subvencions concedides d'import igual o superior a 3.000,00 euros.
Contra les resolucions que finalitzen els procediments de sol·licitud d'aquestes subvencions, que exhaureixen la via administrativa, les persones interessades poden interposar, potestativament i prèviament al recurs contenciós administratiu, recurs de reposició davant del mateix òrgan que les ha dictades, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini d'un mes comptat des de l'endemà de la data de recepció de la notificació de la resolució impugnada.
Contra la desestimació expressa del recurs de reposició, si és el cas, o bé directament contra la mateixa resolució impugnada, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des de l'endemà de la data de recepció de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Aquesta Ordre deroga l'Ordre PRE/405/2006, de 31 de juliol, d'aprovació de les bases per a la concessió de subvencions per a projectes que realitzen les entitats juvenils en l'àmbit de la cooperació al desenvolupament i la solidaritat, modificada mitjançant l'Ordre ASC/149/2007, de 14 de maig.
Contra aquesta Ordre o les seves bases es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des del dia següent de la publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
1.1 L'objecte de les subvencions que es regeixen per aquestes bases és la concessió de subvencions a projectes que realitzen les entitats juvenils en l'àmbit de la cooperació al desenvolupament i la solidaritat internacional.
Els projectes subvencionats hauran de treballar amb els objectius transversals que prevegi el Pla Director de Cooperació al Desenvolupament que en cada moment sigui vigent i, en tot cas, han de:
a) Promoure el respecte integral i la consolidació dels drets humans, la governança i l'enfortiment del teixit social.
b) Promoure l'equitat entre les dones i els homes mitjançant l'aplicació de la perspectiva de gènere.
c) Promoció de la sostenibilitat del desenvolupament en la triple dimensió: social (que inclou cultural i política), econòmica i ambiental.
1.2 S'estableixen les línies de subvenció següents:
a) Subvencions per a projectes de cooperació al desenvolupament a realitzar en països i pobles en desenvolupament que es determinen en l'annex 2 d'aquestes bases.
b) Subvencions per a estades de solidaritat a països i pobles en vies de desenvolupament que es determinen en l'annex 3 d'aquestes bases.
c) Subvencions a projectes destinats a incrementar l'abast de les accions d'educació i sensibilització a Catalunya en l'àmbit de la cooperació al desenvolupament i la solidaritat internacional que es determinen en l'annex 4 d'aquestes bases.
1.3 Aquestes subvencions són compatibles amb altres subvencions que les persones sol·licitants hagin pogut demanar per a la mateixa finalitat..2 Període
Les activitats objecte d'aquestes subvencions s'han de realitzar durant l'any natural de la convocatòria..3 Entitats destinatàries i requisits
3.1 Poden optar a aquestes subvencions les entitats ja inscrites al Cens General de la Secretaria de Joventut o les que hagin presentat la sol·licitud d'inscripció a aquest Cens abans del 31 de gener de l'any de la convocatòria corresponent, i que, a més, compleixin amb els requisits generals establerts als apartats següents d'aquesta base i, amb els requisits específics establerts per a cada línia de subvenció, en la base 2 dels annexos corresponents.
3.2 A efectes d'aquestes subvencions, les entitats inscrites al Cens General de la Secretaria de Joventut s'enquadren en les següents tipologies, excloents entre si:
a) Tipologia A: associacions juvenils que estiguin inscrites com a juvenils al registre d'associacions que gestiona el Departament de Justícia, o bé que el seu nom i estatuts reflecteixin el seu caràcter netament juvenil i les federacions o coordinadores d'aquestes associacions juvenils.
b) Tipologia B: seccions juvenils d'entitats, associacions, partits polítics, sindicats i parròquies amb òrgans de decisió propis i que estiguin constituïdes formalment com a tal secció d'acord amb els estatuts de l'entitat mare.
c) Tipologia C: altres entitats sense finalitat de lucre que realitzin algun programa d'activitats que s'adreci de forma específica i exclusiva a joves i que aquest programa sigui especialment rellevant.
A la pàgina web [URL] de la Secretaria de Joventut es pot consultar a quina tipologia de les abans esmentades s'enquadra cadascuna de les associacions inscrites al Cens General de la Secretaria de Joventut.
3.3 En tot cas, les entitats sol·licitants han d'estar al corrent del pagament de les obligacions per reintegrament de subvencions.
3.4 Abans de la finalització del termini de presentació de sol·licitud d'aquestes subvencions, les entitats sol·licitants han de tenir actualitzada, als arxius de la Secretaria de Joventut, la documentació vinculada a la inscripció al Cens General de la Secretaria de Joventut especificada a la base 6.1 d'aquest annex..4 Quantia
4.1 La quantitat màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
4.2 Per determinar la quantia de la subvenció, a l'empara de la convocatòria corresponent, es té en compte l'adequació de les propostes que presenten les parts interessades als criteris de valoració publicats en aquestes bases, així com altres subvencions o ajudes que l'entitat sol·licitant pugui percebre per a la mateixa activitat o projecte, de manera que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte..5 Sol·licituds
5.1 Les sol·licituds per concórrer a cada subvenció s'adreçaran a la Secretaria de Joventut i s'han de formalitzar en impresos normalitzats que es poden obtenir a la seu de la Secretaria de Joventut, a les seves coordinacions territorials, a la pàgina web http://www.gencat.cat/joventut/ajuts i a la pàgina web de l'Agència Catalana de Cooperació al Desenvolupament: http://www.cooperaciocatalana.cat.
Les sol·licituds degudament emplenades han de complir els requisits documentals establerts a la base 6 d'aquest annex així com els establerts per a cada línea de subvenció en els respectius annexos, i es poden presentar al registre de la seu central d'aquesta Secretaria, carrer Calàbria, 147, 08015 Barcelona, a les seves coordinacions territorials, o bé en qualsevol de les oficines i registres que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.2 El termini de presentació de sol·licituds es fixarà a la convocatòria anual corresponent.
5.3 Les entitats sol·licitants poden presentar, com a màxim, una sol·licitud per cadascuna de les línies de subvenció establertes ens els annexos 2, 3 i 4 d'aquestes bases, més una altra sol·licitud en el supòsit de projectes que hagin aquestes hagin presentat conjuntament amb una altre o altres entitats.
5.4 La persona que signi l'imprès ha de ser qui tingui la representació legal de l'entitat o, a manca d'això, la persona que tingui els poders corresponents i que també estigui acreditada documentalment com a tal al Cens general de la Secretaria de Joventut.
5.5 La presentació d'aquestes sol·licitud significa la plena acceptació d'aquestes bases..6 Documentació complementària a la sol·licitud
6.1 L'imprès de sol·licitud de transferència bancària per a pagaments de la Tresoreria de la Generalitat de Catalunya a creditors o creditores particulars de la Generalitat.
Si l'entitat sol·licitant no presenta aquest imprès, la Secretaria de Joventut ingressarà la subvenció al darrer compte corrent al qual l'associació va rebre l'ingrés d'una subvenció de la Secretaria de Joventut.
6.2 Una memòria, en suport paper i amb una còpia en suport electrònic, sobre la trajectòria i activitats recents de l'entitat, fent especial esment d'aquelles vinculades a la cooperació al desenvolupament, la solidaritat internacional i l'educació per al desenvolupament, així com informació econòmica general.
6.3 Un projecte i pressupost detallat, en suport paper i amb una còpia en suport electrònic, de l'actuació per la qual es demana la subvenció.
6.4 En el supòsit de projectes presentats en concertació amb altres entitats, cal presentar l'acord corresponent, amb indicació de la participació de cada part.
6.5 L'imprès oficial de sol·licitud contindrà les declaracions responsables i autoritzacions següents, que es consideren efectives en el moment de signar la sol·licitud:
a) Declaració de si han demanat o han obtingut altres ajuts per a la mateixa finalitat i volum d'aquest finançament.
b) Declaració responsable de no trobar-se en cap dels supòsits de prohibició per ser part beneficiària de la subvenció previstes als apartats 2 i 3 de l'article 13 de la Llei 38/2003, de 17 de novembre, general de subvencions.
c) En cas d'entitats amb més de 50 persones treballadores, declaració responsable de donar compliment, si s'escau, de l'obligació que estableix l'article 38.1 de la Llei 13/1982, de 7 d'abril, d'integració social de les persones amb minusvàlua, o el Decret 246/2000, de 24 de juliol, sobre l'aplicació de les mesures alternatives de caràcter excepcional al compliment de la quota de reserva.
En cas d'entitats de menys de 50 persones treballadores les entitats sol·licitants han d'emplenar la declaració, inclosa a l'imprès de sol·licitud de subvenció, conforme tenen un nombre inferior a 50 persones treballadores o no en tenen.
d) Declaració responsable de donar compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
e) Declaració responsable d'estar al corrent de les obligacions tributàries de pagament de les obligacions tributàries amb l'Administració de l'Estat i de la Generalitat, així com d'estar al corrent de les obligacions amb la Seguretat Social.
La signatura de la sol·licitud de la subvenció per part de la part beneficiària implica l'autorització a l'Administració de la Generalitat per a la funció de la comprovació de les dades corresponents, llevat que aquesta autorització es denegui expressament a l'imprès de sol·licitud.
En el supòsit de denegació abans esmentat, l'entitat sol·licitant restarà obligada a adjuntar a l'imprès de sol·licitud les certificacions acreditatives d'estar al corrent d'aquestes obligacions i en concret:
Certificat expedit per l'Agència Tributària, d'estar al corrent del compliment de les obligacions fiscals i tributàries amb l'Estat.
Certificat expedit per l'Agència Tributària de Catalunya, d'estar al corrent del compliment de les obligacions fiscals i tributàries amb la Generalitat.
Certificat expedit per la Tresoreria Territorial de la Seguretat Social, d'estar al corrent de compliment de les obligacions amb la Seguretat Social.
6.6 Les dades personals facilitades per les entitats sol·licitants entraran a formar part del fitxer automatitzat Sol·licitants de subvencions que convoca la Secretaria de Joventut regulat a l'Ordre PRE/546/2006, de 13 de novembre, per la qual es regulen fitxers que contenen dades de caràcter personal en l'àmbit del Departament de la Presidència.
Aquest fitxer compleix amb les exigències de la legislació vigent en matèria de protecció de dades.
La finalitat de la recollida i tractament de dades és la gestió administrativa de les subvencions que convoca la Secretaria de Joventut.
L'òrgan administratiu responsable és la Secretaria de Joventut.
6.7 Igualment, les entitats sol·licitants, amb anterioritat a la finalització del termini de presentació de sol·licituds per a aquestes subvencions, han de tenir actualitzada als arxius de la Secretaria de Joventut, la següent documentació vinculada al Cens General de la Secretaria de Joventut:
c) Documentació de nomenament del o de la representant legal de l'associació o entitat.
d) DNI del o de la representant legal de l'entitat.
e) Si escau, atorgament de poders de representació de la persona corresponent i el seu DNI.
f) En el cas de les seccions juvenils, també DNI i documentació de nomenament de la persona responsable de la secció juvenil.
En cas que les entitats sol·licitants no tinguin actualitzada la documentació esmentada, aquesta actualització s'acreditarà mitjançant la presentació d'original i fotocòpia o còpia compulsada de la documentació esmentada.
6.8 No cal presentar la documentació que ja és a la Secretaria de Joventut o a qualsevol altre òrgan de l'Administració de la Generalitat, sempre que no hagin transcorregut més de cinc anys des de la presentació, que no hi hagi cap modificació i que hagi estat admesa com a vàlida.
En aquest supòsit, la persona sol·licitant ha d'especificar per escrit la data i l'òrgan on varen ser presentats i el procediment a què corresponen.
No és d'aplicació aquesta apartat quan siguin documents que s'hagin d'actualitzar periòdicament o quan hagin estat modificats amb posterioritat a la presentació a la Generalitat..7 Procediment, avaluació i resolució
7.1 El procediment de concessió d'aquestes subvencions és el de concurrència competitiva i s'ha de resoldre en un termini de 4 mesos des de l'endemà de la data de publicació de la convocatòria.
7.2 La Junta d'Avaluació ha d'estar formada per 6 persones que actuen com a vocals, 3 de les quals han de pertànyer a la Secretaria de Joventut o a l'Agència Catalana de Joventut i 3 han de pertànyer a l'Agència Catalana de Cooperació al Desenvolupament.
7.3 La Junta d'Avaluació tendirà a una composició paritària entre dones i homes.
El funcionament de la Junta d'Avaluació es regeix pels articles 27 a 34 de la Llei 13/1989, de 14 de desembre, i, parcialment, pels articles 22 a 27 de la Llei 30/1992, de 26 de novembre.
La Junta d'Avaluació ha d'examinar, puntuar, avaluar les sol·licituds, i emetre'n una proposta, d'acord amb el que estableix l'apartat següent i amb els criteris que determinen els sengles apartats 4 dels annexos 2, 3 i 4 d'aquestes bases, la qual ha de remetre a la persona titular de la Secretaria de Joventut a través de la persona que actua com instructora.
Per cada línia de subvenció, la Junta d'Avaluació establirà l'import de la subvenció de cada projecte d'acord amb les criteris següents:
a) Per cada línia de subvenció hi haurà un import màxim a atorgar a un mateix projecte.
Aquest import màxim s'establirà a la convocatòria anual.
b) No se subvencionarà més del 80% de l'import pressupostat en el projecte.
c) L'import de la subvenció ha de permetre la viabilitat del projecte.
Aplicant aquests criteris, la Junta d'Avaluació proposarà atorgar l'import a subvencionar a cada projecte consecutivament per ordre de puntuació començant pel més ben puntuat fins a esgotar el pressupost disponible.
7.5 La persona titular de la Secretaria de Joventut resol aquest procediment, amb la proposta prèvia de la Junta d'Avaluació que l'eleva a l'òrgan resolutori a través de la persona titular de la direcció de l'Agència Catalana de Cooperació al Desenvolupament, que actua com a instructora.
7.6 L'òrgan concedent pot revisar les subvencions ja atorgades i modificar-ne la resolució de concessió en el cas d'alteració de les condicions existents en el moment de la concessió o de l'obtenció concurrent d'altres ajuts, sens perjudici que, en el supòsit que la suma d'ajuts superi el cost del projecte, operi automàticament la reducció de la subvenció o, si escau, la revocació total o parcial, d'acord amb la normativa aplicable.
En cas de canvis que, dins la mateixa finalitat, es puguin produir en la destinació de la subvenció, aquests no es poden sol·licitar un cop transcorregut el termini de 3 mesos des de la publicació de la resolució de concessió.
Els canvis han de ser expressament autoritzats per la persona titular de la Secretaria de Joventut en el termini de 45 dies naturals des de la presentació de la sol·licitud previ informe de la Coordinació Territorial de Joventut corresponent.
Aquests canvis s'accepten només de forma excepcional.
La persona titular de la Secretaria de Joventut els pren en consideració i resol el manteniment o insta la revocació total o parcial de la subvenció atorgada, amb l'obligació de retornar els imports rebuts, més els interessos legalment establerts, si escau.
7.7 La resolució que finalitzi el procediment de sol·licitud de subvenció es notificarà fent-la pública al tauler d'anuncis de la Secretaria de Joventut, al de les seves coordinacions territorials, al lloc web de la Secretaria de Joventut, així com al tauler d'anuncis i a al lloc web de l'Agència Catalana de Cooperació al Desenvolupament.
Paral·lelament, es comunicarà a les persones interessades per correu certificat, amb justificant de recepció si la seva sol·licitud ha estat acceptada o no.
Contra aquesta resolució, que no exhaureix la via administrativa, es pot interposar recurs d'alçada en el termini d'un mes des de l'endemà de la data en què es fa públic.
La persona interessada ha d'interposar aquest recurs davant l'òrgan que ha dictat l'acte o davant la persona titular del departament competent en matèria de joventut, en els termes que estableixen els articles 114 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de poder interposar qualsevol altre recurs que es consideri pertinent.
En cas de produir-se la desestimació de la sol·licitud per silenci, cosa que no exhaureix la via administrativa, les persones interessades poden interposar recurs d'alçada davant el mateix òrgan que l'havia d'haver resolt i notificat expressament o davant la persona titular del departament competent en matèria de joventut en un termini no superior a tres mesos comptat des de l'endemà del dia en què s'hauria d'haver produït la notificació, d'acord amb l'article 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de poder interposar qualsevol altre recurs que es consideri pertinent.
7.8 Als efectes de publicitat complementària es publicaran al DOGC les subvencions concedides d'import igual o superior a 3.000,00 euros..8 Obligacions de les persones beneficiàries
Les persones beneficiàries de les subvencions queden obligades a:
a) Complir les condicions establertes en aquestes bases reguladores i en les específiques de les subvencions que es regulen als annexos successius.
b) Realitzar l'activitat que fonamenta la concessió de la subvenció i acreditar-ho davant la Secretaria de Joventut.
c) Justificar la destinació de la subvenció, d'acord amb el que s'estableix a la base 9 d'aquest annex 1.
d) Conservar, durant un període mínim de 5 anys, els justificants originals i l'altra documentació relacionada amb la subvenció atorgada.
e) Sol·licitar a la persona titular de la Secretaria de Joventut els possibles canvis que, dins la mateixa finalitat, es puguin produir en la destinació de la subvenció, d'acord amb el procediment indicat a l'apartat 7.6, paràgraf segon, d'aquest annex 1.
f) Comunicar a la Secretaria de Joventut l'anul·lació de l'activitat subvencionada així com el seu desistiment.
g) Comunicar a la persona titular de la Secretaria de Joventut l'obtenció de subvencions per a la mateixa finalitat, procedents de qualsevol de les administracions o entitats públiques o privades, nacionals o internacionals.
Aquesta comunicació s'ha de fer tan aviat com es conegui i, en tot cas, abans de la justificació de l'aplicació donada als fons percebuts.
h) Facilitar tota la informació que la Intervenció General de la Generalitat, la Sindicatura de Comptes o d'altres òrgans competents requereixi, d'acord amb la normativa de la Generalitat en matèria de subvencions.
i) Incloure el logotip de la Secretaria de Joventut del Departament d'Acció Social i Ciutadania de la Generalitat de Catalunya i el logotip de l'Agència Catalana de Cooperació al Desenvolupament, precedits de l'esment.amb la col·laboració de...., així com altres logotips que pugui subministrar la Secretaria de Joventut i l'Agència Catalana de Cooperació al Desenvolupament a tots els elements informatius i publicitaris que elabori l'entitat beneficiària, en suport paper, electrònic o de qualsevol altre tipus.
En el moment de justificar la subvenció, les persones beneficiàries han de lliurar a la Secretaria de Joventut dos exemplars del material editat, un dels quals serà tramès a l'Agència Catalana de Cooperació al Desenvolupament.
j) Complir amb totes les obligacions establertes a l'article 14 de la Llei 38/2003, de 17 de novembre, general de subvencions..9 Justificació
9.1 Amb caràcter previ a la justificació i en el supòsit que l'entitat beneficiària de la subvenció reformuli el pressupost del projecte subvencionat d'acord amb la quantitat concedida, aquesta ho haurà de comunicar, en el termini màxim d'un mes a comptar de la data de publicació de la concessió de la subvenció, a la Secretaria de Joventut, en suport paper i amb una còpia en suport electrònic.
Aquesta comunicació ha d'incloure l'adequació del cronograma i la reformulació dels pressupostos, d'acord amb la quantitat concedida.
En virtut de l'anàlisi d'aquesta adequació, l'òrgan concedent de la subvenció podrà revisar la subvenció atorgada i modificar la resolució de concessió d'acord amb el que es disposa en l'apartat 7.6 d'aquest annex.
9.2 Les entitats beneficiàries han de presentar com a justificant de la subvenció rebuda la documentació següent:
a) Imprès de justificació normalitzat, que es pot obtenir a la seu de la Secretaria de Joventut, a les seves oficines territorials, a la pàgina web http://www.gencat.cat/joventut/ajuts i a la pàgina web de l'Agència Català de Cooperació al desenvolupament, http://www.cooperaciocatalana.cat, degudament emplenat i signat per el sol·licitant de la subvenció i que conté:
Certificació que la subvenció rebuda s'ha destinat a les activitats per a les quals es va atorgar, d'acord amb el pressupost presentat a la sol·licitud.
Estat de comptes on constin totes les despeses i ingressos produïts en relació amb l'execució del projecte o activitat, d'acord amb el pressupost presentat en la sol·licitud.
La relació detallada de justificants econòmics per un import igual a l'import subvencionat.
En cas que aquesta relació detallada inclogui despeses de personal cal incloure una relació del nombre de persones contractades, indicant les seves categories professionals, els imports bruts retributius, i les seves durades, sense que en cap cas consti cap dada que permeti identificar nominalment les persones contractades.
En cas d'altres fonts de finançament: la relació de les altres subvencions rebudes indicant la procedència, la quantitat i l'aplicació en el pressupost.
b) Els originals dels justificants econòmics corresponents a la relació detallada esmentada en el punt anterior per un import igual a la subvenció rebuda, per tal que la Secretaria de Joventut pugui segellar-los conforme han estat objecte de subvenció i quedar en possessió d'una còpia.
En el cas de les despeses de personal, cal presentar els originals dels documents de cotització a la Seguretat Social, models TC1 i TC2, amb la corresponent validació digital oficial (.empremta digital.).
c) Memòria, en suport paper i amb una còpia en suport electrònic, de l'activitat subvencionada.
d) El termini de justificació és el 30 de novembre de l'any de la convocatòria..10 Pagament
El pagament d'aquestes subvencions es fa en dos terminis.
El 80% de la subvenció s'avança com a bestreta i la Secretaria de Joventut n'ordena el pagament en el moment en què es resol la concessió.
La garantia és la tasca social de les entitats beneficiàries i la inscripció al Cens general de la Secretaria de Joventut.
La tramitació del pagament del 20% restant s'inicia en el moment de la presentació de la justificació tal i com s'estableix a la base 9 d'aquest annex..11 Causes de revocació
Són causes de revocació de les subvencions previstes a les bases reguladores aprovades per la present Ordre, les que es preveuen als articles 99 i 100 del text refós de la Llei de finances públiques aprovat mitjançant Decret legislatiu 3/2002, de 24 de desembre, l'article 37 de la Llei 38/2003, de 17 de novembre, general de subvencions, i l'incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística..12 Comprovació i control
La Secretaria de Joventut és la unitat encarregada d'efectuar la comprovació de la realització de l'activitat subvencionada, d'acord amb la finalitat i els requisits previstos a la convocatòria, a les bases reguladores aprovades per la present Ordre i a la resta de normativa que li és d'aplicació, sens perjudici de les competències de control d'altres òrgans de l'Administració de la Generalitat..13 Normativa d'aplicació
En tot el que no preveuen expressament aquestes bases, són d'aplicació els preceptes continguts al capítol IX del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, els preceptes bàsics de la Llei 38/2003, de 17 de novembre, general de subvencions, i del seu Reglament, aprovat pel Reial decret 887/2006, de 21 de juliol, l'Ordre d'1 d'octubre de 1997, sobre tramitació, justificació i control d'ajuts i subvencions, la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú.
Subvencions a projectes de cooperació internacional al desenvolupament.1 Objecte
L'objecte d'aquestes subvencions és donar suport als projectes de cooperació internacional al desenvolupament realitzats per entitats juvenils que potenciïn la participació de gent jove en l'àmbit de la cooperació internacional i el foment i reforç de l'associacionisme juvenil als països en desenvolupament..2 Entitats destinatàries
2.1 Poden ser destinatàries d'aquestes subvencions les entitats inscrites al Cens General de la Secretaria de Joventut descrites en els apartats a) i b) de la base 3.2 de l'annex 1 d'aquestes bases..3 Principis inspiradors dels projectes:
i) Valoració del impacte de l'acció a realitzar tan al sud com al nord.
j) Contribuir al desenvolupament dels països i les regions del sud, mitjançant accions que fomentin la millora de les condicions de vida dels sectors de població més desfavorits.
4.2 Els criteris de valoració que ha de tenir en compte la Junta d'Avaluació d'acord amb el que estableix el punt 7.3 de l'annex 1 d'aquestes bases, es puntuaran fins un màxim de 100 punts distribuïts en els criteris i puntuacions parcials següents:
Experiència de treball en projectes de cooperació al desenvolupament finançats per altres organismes públics o privats (en els darrers 5 anys): 1,5
Adequació a les prioritats geogràfiques cooperació catalana (Pla director/Pla anual): 7,2
Adequació a les necessitats/capacitats de les persones beneficiàries: 7,2
Integració eix transversal: promoure els drets humans, la governança i l'enfortiment del teixit social: 1,8
Integració eix transversal: promoure l'equitat entre homes i dones: 1,8
Integració eix transversal: promoure la sostenibilitat social, econòmica i ambien-tal: 1,8
Que el projecte es basi en processos d'identificació adequats: 1,8
Claredat, concreció i coherència entre els objectius, els resultats i les activitats del projecte: 3
Claredat i factibilitat del pla d'implentació (cronograma): 3
Grau de participació de les persones beneficiàries en totes les fases del projecte (identificació, formulació, execució i avaluació): 3,6
Grau de participació dels i les joves de l'entitat en totes les fases del projecte (identificació, formulació, execució i avaluació): 3,6
Adequació dels mecanismes de seguiment i avaluació: 4,2
Activitats de difusió dels resultats del projecte: 1,8
Subvencions per a estades de solidaritat a països i pobles en vies de desenvolupament.1 Objecte
L'objecte d'aquestes subvencions és donar suport als projectes de cooperació internacional al desenvolupament que es realitzin mitjançant estades solidàries a països i pobles en desenvolupament i que facin especial incidència en la fase de formació prèvia així com la posterior realització d'accions de difusió i sensibilització a Catalunya adreçades al conjunt de la societat catalana, especialment en el sector de l'educació no formal, potenciant la participació de gent jove en l'àmbit de la cooperació al desenvolupament i la solidaritat internacional..2 Entitats destinatàries
Poden ser destinatàries d'aquestes subvencions les entitats inscrites al Cens General de la Secretaria de Joventut descrites ens els apartats a), b) i c) de la base 3.2 de l'annex 1 d'aquestes bases..3 Principis inspiradors dels projectes:
i) Valoració de l'impacte de l'acció a realitzar tan al sud com al nord.
j) Contribuir al desenvolupament dels països i les regions del sud, mitjançant accions que fomentin la millora de les condicions de vida dels sectors de població més desafavorits.
l) Promoure la relació de la joventut catalana i col·lectius del sud que permetin el coneixement mutu i l'intercanvi a fi de fomentar actituds solidàries i de cooperació al desenvolupament a llarg termini.
m) Incorporació d'activitats formatives prèvies a l'estada i de difusió i sensibilització social posterior.
n) Incorporació de la perspectiva de gènere i de les dones en els projectes presentats..4 Avaluació
4.2 Els criteris de valoració que ha de tenir en compte la Junta d'Avaluació d'acord amb el que estableix el punt 7.3 de l'annex 1 d'aquestes bases, es puntuaran fins a un màxim de 100 punts distribuïts en els criteris i puntuacions parcials següents:
Experiència de treball en projectes de cooperació al desenvolupament finançats per altres organismes públics o privats (en els darrers 5 anys): 1.5
Adequació a les prioritats geogràfiques cooperació catalana (Pla director/Pla anual): 4,8
Adequació a les necessitats/capacitats de les persones beneficiàries: 4,8
Promoció o enfortiment de les relacions de coneixement mutu i intercanvi amb els col·lectius del sud: 1,8
Integració eix transversal: promoure els drets humans, la governança i l'enfortiment del teixit social: 1,2
Integració eix transversal: promoure l'equitat entre homes i dones: 1,2
Integració eix transversal: promoure la sostenibilitat social, econòmica i ambiental: 1,2
Que el projecte es basi en processos d'identificació adequats: 1,2
Claredat, concreció i coherència entre els objectius, els resultats i les activitats del projecte: 2,4
Claredat i factibilitat del pla d'implentació (cronograma): 2,4
Grau de participació de les persones beneficiàries en totes les fases del projecte (identificació, formulació, execució i avaluació): 3
Grau de participació dels i les joves de l'entitat en totes les fases del projecte (identificació, formulació, execució i avaluació): 3
Adequació dels mecanismes de seguiment i avaluació: 3,6
Activitats de difusió dels resultats del projecte: 0,6
Adequació de les activitats de formació prèvies a l'estada: 3
Estratègia de retorn de les estades: 3
Descentralització territorial de les accions de retorn de les estades: 3,6
Subvencions a projectes destinats a incrementar l'abast de les accions d'educació i sensibilització en l'àmbit de la cooperació al desenvolupament i la solidaritat internacional.1 Objecte
L'objecte d'aquestes subvencions és donar suport als projectes destinats a incrementar l'abast de les accions d'educació, formació i sensibilització en l'àmbit de la cooperació al desenvolupament i la solidaritat internacional adreçades al conjunt de la societat catalana tot incidint especialment en el sector educatiu no formal i informal..2 Entitats destinatàries
Poden ser destinatàries d'aquestes subvencions les entitats inscrites al Cens General de la Secretaria de Joventut descrites en els apartats a) i b) de la base 3.2 de l'annex 1 d'aquestes bases..3 Principis inspiradors dels projectes:
i) Valoració de el impacte de l'acció a realitzar tan al sud com al nord.
j) Que l'acció impliqui altres actors socials de l'entorn local i/o global.
k) Promoure la relació de la joventut catalana i col·lectius del sud que permetin el coneixement mutu i l'intercanvi a fi de fomentar actituds solidàries i de cooperació al desenvolupament a llarg termini.
Els criteris de valoració que ha de tenir en compte la Junta d'Avaluació d'acord amb el que estableix el punt 7.3 de l'annex 1 d'aquestes bases, es puntuaran fins a un màxim de 100 punts distribuïts en els criteris i puntuacions parcials següents:
Amb referència a l'entitat sol·licitant: 25
Adhesió a organitzacions i xarxes locals, nacionals i internacionals relacionades amb la cooperació al desenvolupament i la solidaritat internacional: 2,5
Experiència de treball en projectes de cooperació al desenvolupament finançats per altres organismes públics o privats (en els darrers 5 anys): 3,75
Base associativa a Catalunya (nombre de socis i sòcies, activitats realitzades a Catalunya, activitats.en xarxa.): 7,5
Mecanismes de participació interna: 3,75
Política interna sobre equitat de gènere: 3,75
Mecanismes de formació formal, informació i/o informal en cooperació al desenvolupament i/o educació per al desenvolupament: 3,75
Amb referència al projecte presentat: 65
Adequació a les necessitats/capacitats de les persones beneficiàries: 5,2
Claredat i estratègia en l'elecció de les persones beneficiàries: 3,9
Promoció o enfortiment de les relacions de coneixement mutu i intercanvi amb els col·lectius del sud: 3,25
Integració eix transversal: promoure els drets humans, la governança i l'enfortiment del teixit social: 1,95
Integració eix transversal: promoure l'equitat entre homes i dones: 1,95
Integració eix transversal: promoure la sostenibilitat social, econòmica i ambiental: 1,95
Que el projecte es basi en processos d'identificació adequats: 1,95
Claredat, concreció i coherència entre els objectius, els resultats i les activitats del projecte: 3,25
Claredat i factibilitat del pla d'implentació (cronograma): 2,6
Grau de participació de les persones beneficiàries en totes les fases del projecte (identificació, formulació, execució i avaluació): 3,9
Grau de participació dels i les joves de l'entitat en totes les fases del projecte (identificació, formulació, execució i avaluació): 3,9
Adequació dels mecanismes de seguiment i avaluació: 5,2
Activitats de difusió dels resultats del projecte: 1,3
Vinculació de les accions amb altres entitats o organismes locals: 2,6
Descentralització territorial de les accions de sensibilització: 5,2
Potencial d'impacte i efecte multiplicador: 5,2
Cofinançament i aportacions exteriors (entitat, contrapart, beneficiaris i altres): 2,6
Amb referència a la relació entitat - projecte: 10
Capacitat tècnica, logística i financera: 1,5
Experiència i nombre de projectes desenvolupats anteriorment al país: 1,5
Experiència i nombre de projectes desenvolupats anteriorment en el sector objecte del projecte: 1,5
Coherència projecte. estratègia entitat: 3,5.5 Exclosos